ખાસ કરીને જિલ્લાના પલસાણા, કામરેજ, સચિન, ઓલપાડ અને માંગરોળ જેવા તાલુકાઓમાં મોટાપાયે આવા તબીબો હોવાની ફરિયાદ પંચાયતના શાસક અને વિપક્ષના સભ્યોએ પણ કરી છે, મહત્ત્વનું તો એ છે કે, આ તબીબોને પકડવાની સત્તા રાજ્ય સરકારે જિલ્લાના આરોગ્ય અધિકારીઓને સોપી છે એટલે હેલ્થ સેન્ટરોમાં નિમાતા તબીબો પણ પોલીસ ફરિયાદ દાખલ કરી આવા તત્ત્વો સામે કેસ કરી શકે છે પરંતુ કાયદેસરની સત્તા હોવા છતાં મેડિકલ ઓફિસરો કંઈ કરતા નથી, એટલું જ નહીં ઊલટાનું મેડિકલ ઓફિસરો આવા તત્ત્વો પાસે હપ્તા ઉઘરાવતા હોવાના આક્ષેપો પણ થવા છતાં કાર્યવાહી થતી નથી.